Asturies Insumisa reclama al pie de la Selmana Negra emplegos dignos pa los trabayaores del sector turismu
#000001
Asturies Insumisa repartió a la entrada de la Semana Negra miles de trípticos informando sobre’l turismu caltenible y la precariedá llaboral asociada a l’actual modelu turísticu
#000002
Los convocantes, pertenecientes a les estremaes organizaciones qu’entamen la plataforma vindicativa Asturies Insumisa, desplegaron a la entrada de la Selmana Negra, dos pancartes colos llemes “Paraisu patronal, infiernu llaboral” y “Turismu masivu, malu pal turista, malu pal nativu”.
#000003
Mientres col megáfonu diben desplicando los motivos de la concentración, otru grupu de persones repartía más de dos mil trípticos billingües con información sobre la campaña, que reclama p’Asturies otru modelu turísticu, menos masificáu y de más calidá, que los sos beneficios repercutan sobro tola población, que respete la identidá, formes de vida tradicionales, paisaxes y llingua d’Asturies, que nun afeute negativamente a cuestiones comu la vivienda o los servicios en zones turístiques y que permita la creación de trabayos con bones condiciones llaborales.
#000004
Esta cabera cuestión foi la que más se recalcó nesta ocasión, denunciándose la precariedá llaboral de los trabayos venceyaos al sector turísticu ya insistiéndose en que una actividá turística bien orientada tien de repercutir positivamente nel conxuntu la sociedá asturiana, escomenzando polos y poles trabayadores del seutor, y nun puede traducise esclusivamente en beneficiu empresarial.
#000005
Dexa una rempuesta Cancelar a resposta
#000007
Nun volverá disparar na Descarga fasta que nun lo puean facer les cangueses
Patochaes, abellugos y perles cultivaes...
#000012
Nun volverá disparar na Descarga fasta que nun lo puean facer les cangueses
#000013